各大日本史貳佰肆拾參卷，剞劂麤成而志表未備也。 齊昭 嘗謂：「帝大友實踐天位矣，而後世莫能知。後醍醐帝南狩，實擁神器矣，而後世莫能辯明，不有直筆。帝大友，終銜冤萬古。而後醍醐帝，按劍之憤終不獲伸矣。」若曰正閏之分，非臣子所當議，則神器之重，萬世寶鎮。授受至嚴，以絕覬覦。此乃天祖之所以肇鴻基於無窮者，凜凜乎可畏也，昭昭乎不可誣也。大統所歸，惟神器是視。則萬世之公論自有，不可欺者矣。此斯書之，所以直書而不疑也。是為跋。